|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич  |

**З А П О В Е Д**

 № **РД-01-402/ 06.11.202**

Гр. Добрич

На основание чл.63, ал.4 от Закона за здравето, чл. 94, ал.3 от Закона за лечебните заведения и във връзка със Заповед № РД-01-619/23.10.2020 год. на Министъра на здравеопазването и чл. 10 от Устройствения Правилник на Регионалните здравни инспекции

 НАРЕЖДАМ:

 Коригирам заповед № РД-01-400/05.11.2020 г. както следва:

 Определям задължителен брой легла за лечение на пациенти с COVID – 19 не по-малко от 10 % от обявените в РЗИ-Добрич легла на лечебните заведения за болнична помощ както следва:

1. В „МБАЛ-Добрич“ АД, гр. Добрич - 40 легла базирани в „COVID-сектор“ към Второ отделение по Вътрешни болести и 6 легла за интензивни грижи на пациенти с COVID-19 базирани в Реанимационен сектор към Отделение по анестезиология и интензивно лечение

2. В „МБАЛ-Балчик“ ЕООД, гр. Балчик – 9 легла базирани към Отделение по Вътрешни болести.

3. В „МБАЛ-Каварна“ ЕООД, гр. Каварна – 6 легла базирани към Отделение по Вътрешни болести.

4. За осигуряване на необходимия брой легла да се създаде необходимата реорганизация на легловата база и обезпечаване с медицински персонал, като не се нарушава достъпа и не се прекъсва осъществяваната лечебна дейност в посочените структури.

5. Всяко лечебно заведение за болнична помощ да разкрие кабинет за триаж на пациенти съмнителни за COVID – 19.

6. Преустановява се провеждането на планов прием и планова оперативна дейност в лечебните заведения за болнична помощ за срок до 30.11.2020 г.

7. Забраните по т.6 не се отнасят за извършването на дейности, свързани с трансплантация на органи, тъкани и клетки, диагностиката и лечението на пациенти с онкологични и онкохематологични заболявания, дейностите по асистирана репродукция и ражданията, независимо от метода на родоразрешение.

Контрол по изпълнението на заповедта възлагам на д-р Николинка Минчева – Зам.-директор РЗИ-Добрич.

Заповедта влиза в сила от 06.11.2020 г. и отменя заповед № РД-01-369/24.10.2020 г.

